Publish What You Pay Norge (PWYP Norge)

Publish What You Pay Norge (PWYP Norge) er en sivilsamfunnsorganisasjon som arbeider for åpenhet og ansvarlighet i betalinger, mottak og forvaltning av inntekter fra multinasjonale selskap innen teknologi, olje-, gass- og gruveindustrien, men også finansiell åpenhet generelt.

PWYP Norges formål
Publish What You Pay Norge (PWYP Norge) arbeider for å få på plass lovregler for finansiell åpenhet i utvinningsindustrien for å fremme mer bærekraftige samfunn. Organisasjonens formål er å arbeide for målsettinger i den globale kampanjen. Målsettingene er en minstestandard for den åpenheten som bør gjelde. PWYP-nettverket strategi er nedfelt i fire pilarer og åpner for strategiske valg langs hele verdikjeden.

PWYP Norge har utviklet ideen og rapporteringsløsningen Utvidet land-for-land-rapportering (ULLR). Foreningen la frem det første diskusjonsnotatet i 2010 og den første rapporten om hvordan rapporten kunne gjennomføres i 2011. Norges største oljeselskap, Equinor/Statoil, har endret sin rapportering som følge av analysene gjennomført av PWYP Norge. ULLR er en videreutvikling av Land-for-land rapportering (LLR). PWYP Norge har også utviklet andre regnskaptekniske tiltak, slik som "Omvendt kreditfradrag" og "Mark-to-market", som har vært fremmet som forslag i Stortinget.

Organisering
PWYP Norge er en den norske avdelingen (og selvstendig juridisk enhet og organisasjon) i det internasjonale PWYP-nettverket, som består av over 800 organisasjoner i over 70 land. Det internasjonale PWYP-nettverket arbeider langs hele verdikjeden i utvinningsindustrien for større finansiell åpenhet. PWYP-nettverkets strategi er nedfelt i fire pilarer og åpner for strategiske valg langs hele verdikjeden.  

Organisasjonens formål er å arbeide for frivillige og bindende mekanismer for åpenhet og ansvarlighet i utvinningsindustri, herunder relaterte områder, både i Norge og internasjonalt. Foreningen skal arbeide for målsettinger som settes i det internasjonale Publish What You Pay nettverket, i tillegg til egne vedtekter.

Organisasjonen ble registrert som selvstendig juridisk enhet I BRREG den 17. oktober 2011. Organisasjonen har et selvstendig styre. I Norge står 20 organisasjoner tilsluttet PWYP Norge, deriblant Fagforbundet, Kirkens Nødhjelp, Norsk Folkehjelp, Industri Energi, Regnskogfondet, Amnesty International, Redd Barna, Transparency International med flere.

Referanser

Eksterne lenker 

 Organisasjonens nettsted

Internasjonal skattlegging